Document ID: /roh_data/filtered/fineweb-2-filterrobots_roh.jsonl.gz/51841

bènaltè! 2020
Cun grond plascher astgein nus annunziar la tschunavla ediziun da nies magazin cul num «bènaltè!» – in'ediziun speciala che sededichescha uonn oravontut allas persunas che s'engaschan davos las culissas pil club da ballapei Trun/Rabius. Ellas stattan normalmein buc el focus dils schabetgs ell'Arena Pustget – e tuttina ein ellas il cor da nies club, senza las qualas ei dess negin ballapei.
Continue Reading
turnier da premis 2020
Malgrad la situaziun speciala muort il virus da corona han legreivlamein 24 equipas dau suatientscha agl invit dil turnier da premis 2020 dil CB Trun/Rabius. Igl ei stau in fetg emperneivel turnier la dumengia da bellezia aura e temperaturas fetg cauldas. Sper il ballapei ei secapescha era la cumpignia stada el center da quell'occurrenza. Aschia han biaras e biars puspei gudiu da saver star da cumpignia e da beiber ina ni l'autra gervosa in cun l'auter. En quei senn engraziein cordialmein a tuts che han contribuiu al success dil turnier da premis 2020. Entginas impressiuns da quei di anfleis vus cheu sut.
Continue Reading